CELEX: 32011R1215
Language: hu
Date: 2011-11-24 00:00:00
Title: A Tanács 1215/2011/EU rendelete ( 2011. november 24. ) az egyes Szudánnal szembeni korlátozó intézkedésekről szóló 131/2004/EK tanácsi rendelet módosításáról

25.11.2011   
            
            
               HU
            
            
               Az Európai Unió Hivatalos Lapja
            
            
               L 310/1
            
         A TANÁCS 1215/2011/EU RENDELETE
   (2011. november 24.)
   az egyes Szudánnal szembeni korlátozó intézkedésekről szóló 131/2004/EK tanácsi rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikke (1) bekezdésére,
   tekintettel az Európai Unióról szóló szerződés V. címének 2. fejezete szerint elfogadott, a Szudánnal és Dél-Szudánnal szembeni korlátozó intézkedésekről és a 2005/411/KKBP közös álláspont hatályon kívül helyezéséről szóló, 2011. július 18-i 2011/423/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A Tanács 2005. május 30-án elfogadta a Szudánnal szembeni korlátozó intézkedésekről szóló 2005/411/KKBP közös álláspontot (2).
            
         
               (2)
            
            
               A Tanács 2011. július 18-án elfogadta a Szudánnal és Dél-Szudánnal szembeni korlátozó intézkedésekről és a 2005/411/KKBP közös álláspont hatályon kívül helyezéséről szóló 2011/423/KKBP határozatot. A 2011/423/KKBP határozat módosította a hatályon kívül helyezett 2005/411/KKBP közös állásponttal előírt korlátozó intézkedések hatályát.
            
         
               (3)
            
            
               A 131/2004/EK (3) tanácsi rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul, a kihirdetéssel hatályba kell lépnie,
            
         ELFOGADTA EZT A RENDELETET:
   1. cikk
   A 131/2004/EK tanácsi rendelet a következőképpen módosul:
   
               1.
            
            
               A cím helyébe a következő szöveg lép:
            
         
               2.
            
            
               A 2. cikk helyébe a következő szöveg lép:
               „2. cikk
               Tilos:
               
                           a)
                        
                        
                           bármilyen katonai tevékenységre, valamint bármilyen fegyver és azzal kapcsolatos valamennyi anyag – ideértve a fegyvereket és lőszereket, a katonai járműveket és felszerelést, a katonai jellegű felszerelést, valamint azok tartalék alkatrészeit is – tartalékolására, gyártására, karbantartására és használatára vonatkozó technikai segítség nyújtása közvetve vagy közvetlenül bármely szudáni vagy dél-szudáni személy, jogalany vagy szerv részére, illetve Szudánban vagy Dél-Szudánban történő felhasználás céljából;
                        
                     
                           b)
                        
                        
                           katonai tevékenységgel kapcsolatos finanszírozás vagy pénzügyi segítségnyújtás – ideértve különösen a támogatásokat, a kölcsönöket és az exporthitel-biztosítást – fegyverek, valamint bármilyen ezekkel kapcsolatos anyagok értékesítésére, szállítására, átruházására vagy kivitelére, illetve az ezzel összefüggő technikai segítség nyújtása, közvetve vagy közvetlenül bármely szudáni vagy dél-szudáni személy, jogalany vagy szerv részére, illetve Szudánban vagy Dél-Szudánban történő felhasználás céljából.”;
                        
                     
         
               3.
            
            
               A 4. cikk (1) bekezdése a következő ponttal egészül ki:
               
                           „e)
                        
                        
                           kizárólag a dél-szudáni biztonsági ágazat reformfolyamatának támogatása.”;
                        
                     
         
               4.
            
            
               Az 5. cikk helyébe a következő szöveg lép:
               „5. cikk
               A 2. és 3. cikk nem vonatkozik a védőruházatra, ideértve a golyóálló mellényeket és katonai sisakokat is, amelyeket az Egyesült Nemzetek Szervezetének, az Uniónak vagy tagállamainak a személyzete, a média képviselői, valamint humanitárius és fejlesztési munkát végzők és kisegítő személyzetük kizárólag saját használatra, ideiglenesen exportálnak Szudánba vagy Dél-Szudánba.”
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 24-én.
      
         
            a Tanács részéről
         
         
            az elnök
         
         W. PAWLAK
      
   
   
      (1)  HL L 188., 2011.7.19., 20. o.
   
      (2)  HL L 139., 2005.6.2., 25. o.
   
      (3)  HL L 21., 2004.1.28., 1. o.